บ่นป้ายจราจรใหม่ดูแผนที่ไม่ถนัด ชาวบ้านร้องโฆษณาเด่น
กทม.ประสานตำรวจแก้รถติดรามฯรายงานข่าวจากกองบังคับการตำรวจจราจร (บก.จร.) แจ้งว่า ตามที่มีประชาชนร้องเรียนเรื่องป้ายจราจรอัจฉริยะส่วนที่เป็นแผนที่เส้นสีรายงานสภาพการจราจรอยู่ทางด้านซ้าย และพื้นที่โฆษณาอยู่ทางด้านขวาทำให้ผู้ขับขี่ในช่องทางขวาและช่องทางตรงกลางมองแผนที่ไม่ถนัด เสนอให้สลับแผนที่อยู่ทางด้านขวาแทนนั้นผู้สื่อข่าวรายงานว่า กรณีดังกล่าวทาง บก.จร.ได้สอบถามข้อมูลไปยังบริษัทที่ติดตั้งป้ายจราจรอัจฉริยะว่าสามารถปรับแก้ได้หรือไม่ ทางบริษัทแจ้งว่า ป้ายดังกล่าว ไม่สามารถแก้ไขสลับพื้นที่ได้ โดยพื้นที่ด้านขวามือติดตั้งแผงไฟเพื่อแสดงแผนที่ ส่วนพื้นที่อีกครึ่งทางด้านขวามือติดตั้งจอมอนิเตอร์เพื่อแสดงโฆษณา ต่างจากป้ายจราจรอัจฉริยะ ของ บก.จร. จำนวน 40 ป้ายจะติดตั้งจอมอนิเตอร์ทั้งหมด สามารถสลับหรือจัดวางพื้นที่ตามต้องการได้ ทั้งนี้มีการตั้งข้อสังเกตว่าหากสลับแผนที่เส้นสีรายงานสภาพจราจรมาอยู่ทางด้านขวามือจะทำให้ผู้ขับขี่ช่องทางด้านซ้ายมองเห็นไม่ถนัดเช่นกัน ในอนาคตอาจจะต้องมีการปรับปรุงแก้ไข อย่างไรก็ตาม หากประชาชนมีข้อสงสัยหรือต้องการสอบถามข้อมูลด้านการจราจร สามารถโทรศัพท์ติดต่อได้ที่หมายเลข 1197นายสกลธี ภัททิยกุล รองผู้ว่าฯ กทม. เปิดเผยว่าจากการตรวจติดตามการแก้ไขปัญหาการจราจรบริเวณหลังมหาวิทยาลัยรามคำแหง ซอยรามคำแหง 24 เขตบางกะปิ เนื่องจากถนนรามคำแหงอยู่ระหว่างการก่อสร้างรถไฟฟ้าสายสีส้ม ประชาชนจำนวนมากจึงหลีกเลี่ยงมาใช้ซอยรามคำแหง 24 เป็นเส้นทางลัดในการสัญจรออกสู่ถนนศรีนครินทร์-ร่มเกล้า และถนนพระราม 9 ทำให้การจราจรในช่วงเวลาเร่งด่วนในช่วงเช้าและช่วงเย็นเคลื่อนตัวได้ช้ามาก ทั้งนี้ จากการหารือกับ สน.หัวหมาก เพื่อหาแนวทางแก้ไข จะให้ กทม. ตีเส้นทแยงเหลืองบริเวณทางแยกและระหว่างซอยย่อย รวมทั้งปรับคันหินขอบทาง เพื่อป้องกันการจอดรถขวาง และให้การจราจรสามารถเคลื่อนตัวได้ดีขึ้น.
ตามที่มีประชาชนร้องเรียนเรื่องป้ายจราจรอัจฉริยะส่วนที่เป็นแผนที่เส้นสีรายงานสภาพการจราจรอยู่ทางด้านซ้าย และพื้นที่โฆษณาอยู่ทางด้านขวาทำให้ผู้ขับขี่ในช่องทางขวาและช่องทางตรงกลางมองแผนที่
ป้ายจราจรอัจฉริยะ,ป้ายจราจรแบบใหม่,ป้ายรายงานสภาพการจราจร,ปัญหาจราจรหลังมหาวิทยาลัยรามคำแหง,ก่อสร้างรถไฟฟ้าสายสีส้ม,การจราจร,ข่าววันนี้,ข่าวทั่วไป